Farmarin tytär

Farmarin tytär (The Farmer’s Daughter) on H. C. Potterin ohjaama yhdysvaltalainen elokuva vuodelta 1947. Se perustuu Hella Wuolijoen näytelmään Juurakon Hulda vuodelta 1937.

Farmarin tytär on Mika Waltarin romaaniin perustuvan elokuvan Sinuhe, egyptiläinen (1954) ohella ainoa Hollywoodissa filmattu elokuva, joka perustuu suomalaiseen alkuperäisteokseen. Elokuvan alkuteksteissä Wuolijoen kirjailijanimi Juhani Tervapää oli virheellisesti muodossa ”Juhni Tervataa”.

Elokuvan työnimenä oli ”Katie for Congress”, ja sen käsikirjoitus ruotsalaissukuisine Katrin Holmstrom -nimisine päähenkilöineen tehtiin Ingrid Bergmania ajatellen.

Loretta Young sai pääosasuorituksestaan parhaan naispääosan Oscar-palkinnon. Charles Bickford oli lisäksi ehdolla parhaasta miessivuosasta.

Lähteet

Vuoden 1947 yhdysvaltalaiset elokuvat
Yhdysvaltalaiset draamaelokuvat
Yhdysvaltalaiset mustavalkoelokuvat
Yhdysvaltalaiset näytelmiin perustuvat elokuvat
Poliittiset elokuvat
Hella Wuolijoen teoksiin perustuvat elokuvat
Parhaan naispääosan Oscar-palkinnon saaneet elokuvat